32 



Ad bryologiam Norvegiæ 



contributiones sparsæ, 



quas composuit I. Hagen. 



Catalogus hie muscos frondosos complectitur, præsertim ab 

 amico F. E. Conradi et a me ipso diversis locis Norvegiæ, ubi in 

 itineribus per tempora breviora morati sumus, leetos. Quos amic. 

 Conradi publicandos misit, circum Christianiam*) et Holmestrand, 

 in paroeciis Hurum, Botne, Nykirke (par. Borre adnexa) aliis legit; 

 signo (C.) notati sunt. - - Per hos quinque annos ipse, occasione 

 data, præcipue his locis muscos observavi: 



In par. Modum, circum balneas et ad Gravfossen versus, 

 (altitudine supra mare ca. 160 m.) 



Ad opp. Hamar, vel potius in viciniis ejus borealibus secus 

 lacum Mjøsen (altit. ca. 120 m.) 



In par. Nordre Fron provinciæ Gudbrandsdalen, ubi flumen 

 Vinstra versus in ambitu prædii Lo et ad Kvamsporten, angustias 

 jugi cujusdam inter paroeciam capitalem et adnexam Kvam siti, 

 excursiones feci. Hoc loco inprimis partes ad latus orientale viæ 

 publicæ positas, rupium schistosarum arboribus frondosis obtecta- 

 rum plenas investigavi. Quorum locorum altitudinem supra mare 

 250 m. æstimo. 



Ad Kvitlandet par. Våge, (ca. 370 m.) jugum nudum petro- 

 sum ad latus meridionale lacus Vågevand prodiens. 



In viciniis proximis opp. Ålesund**). 



Pluribus locis circum Niclarosiam, e. gr. par. Støren, (ca. 80 



*) Stationes a cl. Kiær in catalogo muscorum Christianiensium indicatas prætereo. 

 **) Ex hoc loco species tantum a cl. Berggren in „Bryologiska skizzer frånjj 

 Norges kusttrakter" (Bot. Not. 1872) non commemoratas affero. 



